கேள்வி: அன்சு ஜம்சென்பா - தொழில் பற்றி தகவல் சொல்.
பதில்: ஜம்சென்பா 2011-ஆம் ஆண்டு மே 12 -ம் தேதி முதல் முறையாக எவரெசுட்டு சிகரம் எட்டினார். மீண்டும் மே 21-ஆம் தேதி இரண்டாவது முறையாக ஏறினார். சுர்ஜித் சிங் லீஷாங்தெம் தலைமையிலான 2013 வடகிழக்கு இந்திய எவரெசுட்டு பயணத்தில் 2013-ஆம் ஆண்டு எவரெசுட்டு சிகரத்தில் ஏறினார். 2017-ஆம் ஆண்டில், ஜம்சென்பா ஒரு பருவத்தில் இரண்டு முறை எவரெசுட்டு சிகரத்தில் ஏறிய உலகின் முதல் பெண்மணி ஆனார். மேலும் 5 நாட்களுக்குள் இதனைச் செய்த முதல் பெண்மணி என்ற பெருமையைப் பெற்றார். இது ஒரு பெண்ணால் மிக உயரமான சிகரத்தில் இரட்டை வேகத்தில் ஏறும் இடமாகும். இது இவரது ஐந்தாவது மலையேற்ற நிகழ்வாகும். இதனால் இவர் அதிக முறை மலையேறிய இந்தியப் பெண்மணி ஆனார். டென்சின் கியாட்சோ (14வது தலாய் லாமா) ஆசீர்வாதங்களைப் பெற்ற பிறகு இவர் ஏப்ரல் 2, 2017 அன்று குவகாத்தி தனது எவரெசுட்டு ஏறும் பயணத்தைத் தொடங்கினார். எவரெசுட்டு அடிப்படை முகாமில் (17,600 அடி உயரத்தில்) தட்பவெப்ப நிலைக்குப் பழகுவதற்கு இவர் 38 நாட்கள் பயிற்சியினை எடுத்துக் கொண்டார். மேலும் ஏப்ரல் 4 அன்று தனது முக்கிய பயணத்தைத் தொடங்கினார். மே 16-ஆம் தேதி காலை 9.15 மணிக்கு, மற்ற 17 மலையேறுபவர்களுடன் சேர்ந்து, இவர் மலை உச்சிக்கு ஏறி இந்திய தேசியக் கொடி ஏற்றினார். மே 19 அன்று நேபாள மலையேற்ற வீரர் புரி செர்பாவுடன் தனது இரண்டாவது கடினமான மலையேற்றப் பயணத்தினைத் தொடங்கினார். இரவு 10 மணி வரை கிட்டத்தட்ட எந்த இடைநிறுத்தமும் இல்லாமல் மலையேற்றத்தைத் தொடர்ந்தார். மறுநாள் காலையில், அவர் மீண்டும் மலையேற்றத்தைத் தொடங்கி, சிகரத்தை ஏறுவதற்கு முன்பு ஒரு சிறிய ஓய்வு எடுத்துக்கொண்டு, இறுதியாக 21 மே 2017 அன்று காலை 7.45 மணிக்குச் சிகரத்தை அடைந்தார். இரட்டை ஏற்றம் என்ற இலக்கினை 2011-ஆம் ஆண்டிலேயே தனது பயணத்தில் சேர்க்கப்பட்டிருந்தாலும், இவர் 10 நாட்களுக்குள் இரண்டு முறை (இரண்டாவது மற்றும் மூன்றாவது பயணம்) சிகரத்தில் ஏறினார். இருப்பினும், இந்த ஆண்டு, நான்காவது பயணத்திற்குப் பிறகு தனது ஐந்தாவது பயணத்தை முடிக்க 118 மணி நேரம் 15 நிமிடங்கள் எடுத்துக் கொண்டார்.
கேள்வி: அன்சு ஜம்சென்பா - கௌரவங்களும் விருதுகளும் பற்றி நீங்கள் என்ன அறிந்துள்ளீர்கள்?
பதில்: எவரெசெட்டு சிகரத்தில் ஐந்து முறை ஏறிய முதல் இந்தியப் பெண்மணி என்ற பெருமையைப் பெற்றதற்காக, (முதல் பெண்மணி மற்றும் இரண்டு முறை இரட்டை ஏறுதல்களை முடித்த முதல் பெண்) வரலாறு படைத்ததற்காக. அருணாச்சலப் பிரதேச அரசு இவரது பெயரை டென்சிங் நோர்கே தேசியச் சாகச விருதுக்குப் பரிந்துரைத்துள்ளது. செப்டம்பர் 25, 2018 அன்று புது தில்லியில் உள்ள குடியரசுத் தலைவர் இல்லத்தில் சாகசத்திற்கான ஜம்சென்பாவுக்கு, இந்தியாவின் மிக உயர்ந்த சாகச விருதான டென்சிங் நோர்கே தேசியச் சாகச விருது 2017-ஐ, குடியரசுத் தலைவர் ராம் நாத் கோவிந்த் வழங்கினார். ஜம்சென்பாவுக்கு 2011 சூன் 30 அன்று புது தில்லி சிஎன்என்-ஐபிஎன் இளம் இந்தியத் தலைவர் விருது வழங்கப்பட்டது. இவர் இந்த விருதை வர்த்தக மற்றும் தொழில் துறை அமைச்சர் (இந்தியா) ஜோதிர் ஆதித்யா மாதவராவ் சிந்தியா பெற்றார். சூன் 2, 2012 அன்று, குவகாத்தி இந்திய வர்த்தக மற்றும் தொழில்துறை கூட்டமைப்பு ஜம்சென்பாவுக்கு 2011-12-ஆம் ஆண்டின் பெண் சாதனையாளர் விருதினை வழங்கியது. சனவரி 31, 2017 அன்று, இட்டாநகர் ஐஜி பூங்காப் பகுதியில் நடைபெற்ற விழாவில், அருணாசலப் பிரதேசம் அரசால் அவருக்கு ஆண்டின் சுற்றுலா தலைமகன் விருது வழங்கப்பட்டது. இதில் ஆளுநர் பத்மநாப ஆச்சார்யா தலைமை விருந்தினராகக் கலந்து கொண்டார். சாகச விளையாட்டுத் துறையில் இவர் செய்த சாதனைகளுக்காகவும், இந்தப் பிராந்தியத்தைப் பெருமைப்படுத்தியதற்காகவும் ஜம்சென்பாவுக்கு அருணாச்சல பல்கலைக்கழகம் முனைவர் பட்டம் வழங்கியது.
கேள்வி: அன்சு ஜம்சென்பா - தனிப்பட்ட வாழ்க்கை என்பது என்ன?
பதில்: ஜம்சென்பாவின் கணவர், செரிங் வாங்கே, அருணாச்சல மலையேறுதல் மற்றும் சாகச விளையாட்டு சங்கத்தின் தலைவராக உள்ளார். இந்த இணையருக்கு இரண்டு மகள்கள் உள்ளனர்.